Islam Net

**Islam Net** er en norsk muslimsk islamsk organisasjon grunnlagt av Fahad Qureshi i 2008. Islam Net er basert i Oslo og jobber for å spre kunnskap om islam gjennom dialog, undervisning, sosiale medier, medieproduksjon og politisk engasjement, samt å etablere og drifte moskeer og islamske institusjoner i Norge.

## Historie
I 2008 ble Islam Net grunnlagt av studenter på Oslomet (den gangen Høgskolen i Oslo). Foreningen ble kjent for sine store events med internasjonale foredragsholdere som besøkte Norge fra ulike steder i verden. I de tidlige årene fokuserte Islam Net på studentaktiviteter, konferanser og opplysningsarbeid om islam ved å holde informasjonsstand om islam på Egertorget på Karl Johan. Organisasjonen fikk særlig stor oppslutning blant unge muslimer og ble populær for å forsvare muslimenes saker. Ved flere anledninger ble organisasjonens leder, Fahad Qureshi, invitert på TV for å kommenterer ulike saker om islam. 

I 2013 skapte Islam Net-lederen overskrifter når han i en video spurte en fullsatt sal på over 1000 mennesker om de som muslimer støtter det islamske strafferettsystemet, blant annet dødsstraff for homofili. Denne hendelsen skulle vise seg å bli et vendepunkt for organisasjonen, fordi den i fremtiden regelmessig ville bli trukket frem i samfunssdebatten for å diskreditere Islam Net og Fahad Qureshis syn i alle saker.

I 2015 ble fikk foreningen mye oppmerksomhet da Qureshi debatterte ytringsfrihet med Vebjørn Selbekk på TV2. Samme kveld sendte TV2 en reportasje hvor Qureshi rev islamofobiske karikaturer som var ment å illustrere profeten Muhammed.

I 2016 skrev Fahad Qureshi en lengre kronikk i VG hvor han utdypet sine uttalelser fra 2013 og sa at han ikke lenger forfekter dødsstraff for homofili og at han har endret mening etter å ha lest seg opp på hva islamske klassiske lærde har ment om saken, med særlig referanse til Imam Abu Hanifah.

I 2017 møtte Fahad Qureshi og Sylvi Listhaug til debatt hos VG. Debatten ble omtalt i internasjonale medier da Qureshi overrakte blomster til Listhaug og hilste med hånden på hjertet fremfor et fysisk håndtrykk. I debatten argumenterte Islam Net-lederen for at muslimer ikke må diskrimineres og forskjellsbehandles.

I 2020 fikk Islam Net oppmerksomhet etter å ha finansiert et eiendomsskjøp for å etablere den første norske moskeen kombinert med aktivitetssenter. Dette satte sinne i kok hos kritikere og førte til at NRK produserte en dokumentarserie om Islam Net kalt «Helene sjekker ut: Konservative muslimer». Denne dokumentaren ble et vendepunkt for organisasjonens offentlige profil og omdømme. I dokumentaren konfrontereres Fahad Qureshi om hans tidligere uttalelser dødsstraff for homofili og flere andre uttalelser og Qureshi understreker at han i dag har et annet syn i flere saker.

## Kontroverser
I 2013 skapte Fahad Qureshi en kontrovers ved å påstå at alle muslimer støtter dødsstraff for homofili og steining av utroskap. Han sa dette under en konferanse arrangert av Islam Net i Oslo. I 2016 gikk han tilbake på utsagnet og forklarte at han ikke mente man burde innføre sharia-lover i vesten og at han selv ikke lenger stod for dødsstraff for homofili. I 2020 gikk han et steg videre og beklaget, utdypet sitt ståsted og ville forsone med fortiden i NRK-dokumentaren «Helene sjekker ut: Konservative muslimer».

Den 8. januar 2015 etter Attentatet mot Charlie Hebdo i Frankrike kommenterte Qureshi at han fordømte angrepet, men samtidig rev han i stykker en tegning fra magasinet og sa at selv om muslimer fordømmer angrepet så hadde Charlie Hebdo misbrukt sin ytringsfrihet og «mobbet, hånet og trakassert» muslimer ved å spotte profeten Muhammed Dette fikk Qureshi stor jubel for fra det muslimske miljøet i Norge.

I valgkampen før stortingsvalget i 2017, ble det en kontrovers da Fahad Qureshi ga blomster og hilste med hånden på hjertet fremfor å håndhilse på daværende innvandrings- og integreringsminister Sylvi Listhaug, før en debatt på VGTV 4. september 2017.

## Kritikk
Abid Q Raja har uttalt at «Islam Net bringer Norge inn i en farlig retning, som er ytterliggående og radikaliserer unge sinn. De ønsker å ta eierskap på hvordan muslimer skal tenke og handle».

Akhtar Chaudhry har uttalt at lederen av Islam Net leverer en ekstrem tolkning av Islam. Han sier at muslimer bør tolke Islam etter demokratiske og humane verdier.

## Se også
* Islam
* Islamisme
* Salafisme
* Sunniislam 
* Shiaislam
* Profetens Ummah
* Ekstremisme

## Referanser


## Eksterne lenker
* 
*